कमलेश की मां ने सीएम योगी को बोला बड़ा बेटा, फिर बयान से मुकर गईं - Up lucknow kamlesh tiwari mother said cm yogi is my elder son pull back by her statement in sitapur - AajTak
कमलेश की मां ने सीएम योगी को बोला बड़ा बेटा, फिर बयान से मुकर गईं
लखनऊ, 21 October, 2019
हिंदू समाज पार्टी के अध्यक्ष कमलेश तिवारी की मां ने रविवार सुबह मुख्यमंत्री योगी आदित्यनाथ से मुलाकात के बाद उन्हें बड़ा बेटा बताया. हालांकि, सीतापुर पहुंचते ही वे अपने इस बयान से पलट गईं.
कमलेश तिवारी की मां ने सीएम योगी को बताया बड़ा बेटा
सीतापुर पहुंचते बयान से पलटीं, कहा- दबाव में मुलाकात
हिंदू समाज पार्टी के अध्यक्ष कमलेश तिवारी की मां ने रविवार सुबह मुख्यमंत्री योगी आदित्यनाथ से मुलाकात के बाद उन्हें बड़ा बेटा बताया. हालांकि, इसके बाद अपने पैतृक स्थान सीतापुर पहुंचते ही वे अपने इस बयान से पलट गईं. रविवार को कमलेश तिवारी की मां कुसुमा देवी, पत्नी किरन तिवारी और पुत्र ने मुख्यमंत्री योगी आदित्यनाथ से उनके सरकारी आवास पर मुलाकात की.
'दोषी को मिले सजा'
कमलेश तिवारी की मां ने कहा, 'मुख्यमंत्री से मिले. हम अपने बड़े बेटे से मिले. उन्हें बहुत दिन से बड़े बेटे के रूप में हम देख रहे हैं. बहुत अच्छा लगा. हमने उनसे मांग की है कि हमें न्याय मिलना चाहिए. जो दोषी हैं उनको कड़ी से कड़ी सजा मिलनी चाहिए. उन्होंने हमको भरोसा दिया है, भरोसा दिया तो बहुत कुछ दे दिया है. मैं इतना ही बोलना चाहती हूं.'
'सीएम से मिलकर असंतुष्ट'
समाचार एजेंसी आईएएनएस के मुताबिक सीतापुर पहुंचते ही कमलेश तिवारी की मां कुसुमा देवी अपने बयान से पलट गईं. कमलेश तिवारी की मां कुसुम तिवारी ने कहा कि दबाव के चलते मुख्यमंत्री योगी आदित्यनाथ से मुलाकात हुई. उन्होंने कहा कि पुलिसवाले बार-बार दबाव डाल रहे थे और हमें जबरदस्ती लखनऊ लाया गया. मुख्यमंत्री योगी से मुलाकात के बाद उन्होंने कहा कि मैं संतुष्ट नहीं हूं.
कमलेश तिवारी की मां ने कहा कि हिंदू धर्म में 13 दिन तक कहीं नहीं जाते है, लेकिन हमें जबरदस्ती सीतापुर से लखनऊ लाया गया. कमलेश की मां कुसुम तिवारी ने यह भी कहा कि अगर इंसाफ नहीं मिला तो हम तलवार उठाएंगे. जैसे-तैसे मैं खुद बदला लूंगी.
गौरतलब है कि कुसुम तिवारी ने शनिवार को किसी मंदिर विवाद मामले को लेकर एक बीजेपी नेता पर उनके बेटे की हत्या करवाने का आरोप लगाया था.
कमलेश तिवारी हत्याकांड: शाहजहांपुर में दिखे संदिग्ध हत्यारे, कई जगह छापे
कमलेश तिवारी हत्याकांड के संदिग्ध हत्यारे शाहजहांपुर में देखे गए हैं. सूचना मिलने के बाद एसटीएफ ने होटलों और मदरसों के मुसाफि ...
कमलेश तिवारी हत्याकांड: CM योगी ने स्वीकार कीं परिजनों की ये 2 मांगें
कमलेश तिवारी के परिजनों से रविवार को यूपी के मुख्यमंत्री योगी आदित्यनाथ से मुलाकात की. कमलेश तिवारी की मां, पत्नी और बेटे न ...